Aisha

Jeg kom til Danmark som 21 årig i 1996 med min mand og min lille søn. Jeg har passet mine børn hjemme til de skulle i skole.



Jeg gik i skole i Libanon, men har ikke en uddannelse.

Jeg taler lidt dansk, men kan ikke skrive.

Mine børn er i gang med en dansk uddannelse.

Jobparat kontanthjælpsmodtager

41 år, København N

**Aishas jobsøgning**

* Som jobparat har Aisha mange timers vikararbejde bag sig – på fabrikker, rengøring, børnehaver mv.
* Alligevel har hun aldrig fået tilbudt et fuldtidsarbejde.
* Aisha vil gerne finde et job i en børnehave, hvor hendes libanesiske baggrund kan være en fordel for hende
* Jobcentret vil have, at hun skal søge bredt og helst 3-4 job om ugen, så hun kan komme ud og få nogen erfaring og sprogtræning.

**Aishas digitale vaner**

* Skyper med venner og familie i Libanon
* Har en smartphone som hun bruger til sms’er, men vil egentlig helst ringe
* Har det svært med offentlige selvbetjeningsløsninger. Får hjælp af sine børn
* Har fået lønseddel i e-boks, men printer den ud og samler i et ringbind. Hun synes, at det er vigtigt at have styr på den slags.

Bent



Jeg er født og opvokset udenfor Ringkøbing og her bliver jeg boende. Jeg blev skilt for 10 år siden. Mine voksne børn har job og familie i København.

Jeg har en flot gammel bil, som jeg og kammeraterne fra motocross klubben går og skruer på. Vi kører tit en tur over grænsen for at lufte den.

Dagpengemodtager

51 år

Bor i Ringkøbing

**Bents jobsøgning**

* Uddannet smed
* Har arbejdet en håndfuld forskellige steder i næsten 20 år.
* Har været ledig 4 måneder og blev ledig, da det sidste sted lukkede.
* Skal efter aftale med Metal søge 1-2 job om ugen. Der er ikke meget at finde, synes han.
* Vil gerne finde et arbejde, som er mindre fysisk krævende. Bent ved ikke, hvad han kan bruge sine kompetencer til, men er klar på at prøve noget helt andet

**Bents digitale vaner**

* Bruger sin pc til netbank og mails
* Læser nyheder på sin smartphone
* Er på facebook. Mest for at følge med i sine børns liv, men har fundet nogle gamle soldaterkammerater og bekendte, der er flyttet fra Ringkøbing og det har overrasket ham positivt
* Han hjælper ofte venner med at sætte it-udstyr op og har de sidste 4 år fungere som webmanager i Ringkøbing Skjern motocross klub, hvor både han selv og sønnen engang kørte motocross.

Camilla



Jeg har altid været vild med at rejse og det var et drømmejob at få arbejde på et rejsebureau, men arbejdstiderne hænger ikke sammen med, at vi gerne vil have børn nu.

Jeg har aldrig haft brug for kørekort, fordi det er så nemt at cykle eller tage det offentlig. Men min kæreste har brug for en bil til at køre på arbejde.

Dagpengemodtager

25 år

Bor i Odense

**Camillas jobsøgning**

* Har taget en kontoruddannelse med specialet rejseliv
* Har arbejdet i 5 år hos samme rejseburau, men sagde selv op for 3 måneder siden
* Vil gerne finde noget andet at lave. Noget hvor hun kan gøre en forskel for andre mennesker
* Har fået rigtig god vejledning hos sin a-kasse og har aftalt, at hun skal søge 2 job om ugen

**Camillas digitale vaner**

* Vant til at bruge computer – både på jobbet, under uddannelsen og privat. Superbruger af Office-pakken
* Heavy user af sin iPhone – bruger den til det meste og har mange apps installeret
* Har en tablet, som hun bruger til netshopping og underholdning
* Synes ’det offentlige Danmark’ på nettet er svært – vil fx helst have kæresten med, når selvangivelsen ’og andet officielt’ skal laves

Jobkonsulent



Jeg har altid arbejdet med beskæftigelse og kender systemer og lovgivning næsten som min egen bukselomme.



Zenia, Hedensted

52 år

Jeg sætter en ære i at hjælpe en ledig til job.

**Zenias arbejdsopgaver**

Zenias rådgivning og rådighedsvurdering

* Jeg bruger meget tid på at matche borger og job – søger job udfra den enkelte borger, og borger ud fra job, som vi har fået ind.
* Jeg forsøger at gøre min rådgivning meget individuel, forsøger at forstå, hvad der skal til for at borgeren kommer videre.
* I forhold til rådighedsvurderingen ser jeg meget på borgerens joblog – hvad søger de, er det bredt nok både geografisk og i forhold til deres evner?

Zenias andre opgaver

* Underviser nye rekrutteringskonsulenter
* Kontakt til og møder med it-leverandører
* It-ansvarlig, herunder fejlregistrering
* Oprette jobannoncer